‏28/11/18

תושבי אלון הגליל יקרים,

בהחלטת האסיפה מתאריך 3/10/2107 הוחלט על הקמת קרן לעזרה הדדית שמטרתה לסייע כלכלית ליחידים ולמשפחות בעת מצוקה.
הקרן תפעל לסיוע במקרים של בעיות בריאות לא צפויות הכרוכות בהוצאות כספיות, במקרים של קשיים כלכליים קיצוניים ובמקרים אחרים המצוינים בתקנון.
הקרן תוכל לתמוך בצורה אחידה והוגנת ביחידים ובמשפחות באלון הגליל, ולא תהיה תלויה ברוח ההתנדבות באותה התקופה או בקשרים חברתיים של אותם יחידים או משפחות.

עפ"י החלטת האסיפה דלעיל גביית 10 ₪ ממשפחה בחודש תעשה באמצעות גביית המיסים.
הגבייה תערך באופן אוטומטי ומשפחה שאיננה מעוניינת לקחת חלק, עליה לפנות בכתב לועד היישוב.
חשוב לציין כי כספי הסיוע ינוהלו בחשבון נפרד אשר נפתח במיוחד למען מטרה זו ע"י חברי הועדה ונציג הועד.

מצורף לעיונכם תקנון הקרן וטופס הפנייה.

פנייה לועדה תתבצע ע"י מילוי טופס הפנייה המצ"ב אשר נמצא באתר ויימסר בדואר במעטפה חתומה לאחד מחברי הועדה ידנית או למזכירות הישוב.

חברי הועדה מחוייבים וחתמו על התחייבות לשמירה על סודיות.

הגבייה תתחיל בחודש ינואר 2019 ועל כן הצפי לתחילת פניות לוועדה הינו בתום חצי שנה של גבייה מסודרת לצורך צבירת הון ראשוני.

בתקווה שלא נזדקק,

חברי ועדת הקרן לעזרה הדדית:

דודו בן זקן- יו"ר

הדס אופיר

עידן רוטנברג

אדר בן עמי

סמדר רובינשטיין